Ska-P
Ska-P (distagit ez-fonetikel "Escape") a zo ur strollad ska eus Bro-Spagn savet e Vallecas, ur straed e Madrid) e 1994.
Anavezet e vez o c'hanaouennoù dre o c'homzoù dibar o tikriañ ar c'hapitalism, pe ar gapitalouriezh, pe c'hoazh ar gevalaouriezh hag ar ouennelouriezh, ar ouenngasoni, an digevatalder hag an diveliouriezh. E kanaouennoù evel Cannabis, e reont propaganda evit lezennekaat ar marijuana, a zo bet ar ganaouenn a lakaas anezho da vezañ anavezet e Bro-Spagn, ul lodenn eus Mec'hiko ha Suamerika. Ouzhpenn e lakont pouez war un heuliadenn e Kolombia, Arc'hantina, Venezuela, Rouantelezh Unanet, Belgia, Italia, Suis, Bro-C'hall, Chile, Uruguay, Bro-Alamagn ha Perou. Er bloaz paseet o deus kemeret perzh e gouelioù-meur liessevenadurel, liesseurt hag enep-bedeladur en Europa.

Istor 
Ar ganaouenn "Como un rayo" gant hini Rayo Vallecano, ar strollad mell-droad, a zo deuet da vezañ arouez tud straed Vallecas e Madrid. Ar ganaouenn-se, evit darn anezho, a zo deuet da vezañ evel ur c'han broadel goude ma vefe bet skignet ken alies e tavarnioù Vallecas. Tamm-ha-tamm eo bet anavezet Ska-P evel ur strollad gant komzoù hag a lavare ar pezh a soñjent a ya fall er bed.

1995-1996 : An Derou 
Tony Escoba hag a oa ar c'hoarier gitar nemetañ er strollad az eas kuit. Goude bezañ bet klasket ur gitarour e-pad pell, e choazjont Joxemi eus Larraga (Navarra). Ar pezh a glaskent er strollad ne oa ket ur c'hoari dreist-ordinal met ar fed kavout unan hag a errufe da santout ar ganaouenn hag ar c'homzoù evel ma vefe e istor dezhañ.
Goude-se ec'h erruas PiPi, hag a oa an hini hag en em dreuzwiske evit kanaouennoù zo, hag a sikoure da gargañ ha diskargañ ar binviji.
Dont a reas o fladenn nevez er-maez El vals del obrero e-kerzh an 9º Festival Vallecas Rock. Kroget e vezer bet da gomz diwar o fenn evel ur strollad gant abadennoù souezhus ha plijus, kanaouennoù lusket mat, ha tud treuzwisket hag a zesach an holl.

1997-1999: "Eurosis", hag o c'hentañ abadennoù etrevroadel 
Erruet enrolladur Eurosis, o zrede pladenn, ha setu c'hoazh abadennoù nevez dre Vro-Spagn a-bezh, ha kroget ganto d'en em ziskouez muioc'h-mui e Bro-C'hall. O c'hentañ troiad a grogas en Arc'hantina, hag e kendalc'hjont da vont war-zu Mec'hiko, hag en em ginnigjont evel ur strollad underground eus Bro-Mec'hiko. Da Vec'hiko e tistrojont goude un nebeud mizioù. Pako, toserezh ha krouer ar strollad Ska-P a laoskas ar strollad da gouezhañ pa deuas Luismi, c'hoarier nevez toserezh. Setu goude ur pennadig amzer e adkrogjont da c'hoari war-eeun. Mont a rejont da Italia hag e kemerjont perzh en un abadenn anavezet-tre du-se.

2000-2002: Ar mareoù gwellañ 
Embann a rejont ur bladenn nevez anvet Planeta Eskoria, e-lec'h ma teuler pled e kaletaont o sonerezh, hag en em lakont da vezañ siriusoc'h. An troiadoù bras a voe muioc'h anezho e Bro-C'hall, Italia, Suis ha Bro-Spagn. Adalek ar mare-mañ e teujont da vezañ ur strollad etrevroadel.
E 2002 ec'h embannjont o 5vet bladenn Que corra la voz, hag a zeuas da vezañ marteze ar bladenn glokañ eus ar strollad. Kavet e vez eus a bep seurt er bladenn-se : kalz a lusk, fent ha komzoù soñjet mat.
Listennad ar broioù a anavez Ska-P a gresk, kement ken e krogjont gant un droiad european ha bedel, rak distreiñ a rejont ivez da Amerika Latin, Arc'hantina, Chile ha Mec'hiko.

2003-2004: Abadennoù "Incontrolable" 
E 2004 e voe embannet o fladenn Incontrolable, e-lec'h ma 'z eus enrolladennoù war-eeun evit Europa a-bezh, hag un DVD gant 13 enrolladenn e Nyon, e Suis ha Pariz. Estreget-se, eo bet ouzhpennet holl videoklipoù ar strollad ha skeudennoù eus an abadennoù diwezhañ.

2005-2006: Un "ehan diresis" 
Goude muioc'h eget 10 vloaz a obererezh, e C'hwevrer 2005 e tisklerjont e vefe graet ganto un ehan diresis. "Chom a reomp digor d'un distro bennak un dro bennak", eme ar strollad. Lavarout a rejont e vefe graet un droiad diwezhañ.

O abadenn diwezhañ a voe c'hoariet e Bro-Spagn d'ar 24 a viz Gwengolo 2005 e "la Cubierta de Leganés", hag o abadenn vras diwezhañ a voe en Arc'hantina e miz here 2005. Evit echuiñ troiad diwezhañ ar strollad e voe dibabet ganto ec'h echufe o istor e-lec'h ma oa kroget, en Arc'hantina. An arc'hant bet gounezet e-kerzh an abadenn-se a voe roet da gevredigezhioù disheñvel en Arc'hantina.

E 2006, 6 miz goude e vefe bet paouezet gant ar strollad, e tisklerias ar c'haner Pulpul d'ar mediaoù, e kendalc'hfe da skrivañ kanaouennoù, ha spi en doa, e vefe ar c'homzoù-se komzoù ur bladenn nevez gant Ska-P.

Ul lodenn eus ar strollad o deus savet ur strollad all, damheñvel ouzh Ska-P, met gant nebeutoc'h a c'hitar, anvet The Locos. Reoù all eus ar strollad a zo bet savet ganto ur strollad muioc'h Punk, anvet No Relax, e 2006.

2007-2008: An distro 
D'an 12 a viz Here e 2007, hag goude ar bloavezhioù ehan, ec'h erruas ul lizher o komz eus Ska-P bet skrivet gant Pulpul e vefe tu ganto adstrollañ Ska-P e 2008. Er memes lizher, e skrivent war tudennoù ar strollad en ur lavarout en ur mod pozitivel e tistrofe ar strollad war al leurenn, war-bouez Pipi; hemañ, hag a disklêrias e kendalc'hfe gant e strollad nevez, The Locos, ha ne didrofe ket gant Ska-P. Etre munudoù al lizher, e vez lâret e pleustrfent war o fladenn nevez ha posupl e vefe e teufe er-maez un albom e miz Here 2008, da c'houde, marteze e vefe un droiad graet ganto.

An adkejadenn a zo bet kadarnaet e penn-kentañ miz Ebrel 2008, dre ul lizher nevez anvet "Todo va bien", e-lec'h, a-benn ar fin, e oa deuet Pipi d'an emvod hep lavarout resis hag-eñ e teufe en-dro pe get Da c'houde, d'ar 24 a viz Ebrel en ul lizher bet skignet war internet, e voe kadarnaet distro Ska-P (gant ar strollad a-bezh), ha kadarnaet e voe ivez donedigezh pladenn nevez miz Here gant un droiad e miz Du.. Pipi a gadarnaas e teufe en-dro gant ar strollad Ska-P met en ur genderc'hel gant The Locos war an hevelep tro.

Ar strollad 
Pulpul (Roberto Gañan Ojea), kan, eil gitar
Pipi (Ricardo Delgado), eil kan ha showman 
Joxemi (José Miguel Redin), gitar e-unan, diskan
Julio (Julio Cesar Sanchez), gitar boud, diskan
Kogote (Alberto Javier Amado), touchennaoueg, diskan
Luis Mi, toserezh
Txikitin, trompilh
Gary, trombon

O pladennoù 
Ska-P (1995)
El vals del obrero (1996)
Eurosis (1998)
Planeta Eskoria (2000)
Que corra la voz (2002)
Incontrolable (CD+DVD) (2004)

Kenlabourioù ha labourioù all 
 "Sr. Matanza", ur ganaouenn evit ar bladenn "Mano Negra Ilegal", ur bladenn gant kenlabour Mano Negra.
 "Navegando", ur ganaouenn evit pladenn "Agradecidos... Rosendo", gant kenlabour Rosendo.
 "Rayo Vallekano", kanaouennoù war-eeun eus abadennoù 'zo.

Liammoù  	 
Pajenn foran Ska-P
Blog Ska-p

Strolladoù sonerezh ska
Strolladoù sonerezh Bro-Spagn